《百字令 自题《留云洞》传奇后》
清代·洪炳文

名山深处，羡神仙多暇，搜罗材士。列宿云台今再见，武达文通而已。

九转还丹，一龛入定，富贵今来矣。人生如梦，卅年岁月如驶。

行见东慑扶桑，北通渤澥，更南穷交址。从此戎羌臣服尽，无复风尘飙起。

水截蚊鼍，陆剸兕虎，足了中原事。滔滔天下，洞真仙子谁是。

作者简介：洪炳文（1848～1918），字博卿，号楝园，浙江瑞安人。居浙江瑞安城关柏树巷，花信藏书楼主人，晚清文坛上一位成就卓著的剧作家和诗人。
洪炳文博学多才，善赋诗词，曾和著名词人柳亚子等人组织南社，以诗会友。